CELEX: 32015D1157
Language: hu
Date: 2015-07-14 00:00:00
Title: A Tanács (EU) 2015/1157 határozata (2015. július 14.) az Európai Gazdasági és Szociális Bizottság összetételének megállapításáról

15.7.2015   
            
            
               HU
            
            
               Az Európai Unió Hivatalos Lapja
            
            
               L 187/28
            
         A TANÁCS (EU) 2015/1157 HATÁROZATA
   (2015. július 14.)
   az Európai Gazdasági és Szociális Bizottság összetételének megállapításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 301. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az Európai Bizottság javaslatára,
   mivel:
   
               (1)
            
            
               Az Európai Unió működéséről szóló szerződés (EUMSZ) 300. cikke meghatározza a Gazdasági és Szociális Bizottság összetételére vonatkozó szabályokat.
            
         
               (2)
            
            
               Az EUMSZ 301. cikke úgy rendelkezik, hogy a Tanácsnak meg kell állapítania a Gazdasági és Szociális Bizottság összetételét. A tagok száma nem haladhatja meg a 350-et.
            
         
               (3)
            
            
               A Gazdasági és Szociális Bizottság összetételének jelenlegi egyensúlyát a lehető legnagyobb mértékben meg kell tartani, mivel az az egymást követő kormányközi konferenciák eredményeképpen jött létre.
            
         
               (4)
            
            
               E határozat átmeneti jellegű, mivel elfogadására egy különös jogi kérdés megoldása – nevezetesen a Gazdasági és Szociális Bizottság tagjainak az egymást követő kormányközi konferenciák során kialakított teljes létszáma és a tagoknak az EUMSZ 301. cikkében megállapított maximális száma közötti eltérés kiküszöbölése – céljából kerül sor.
            
         
               (5)
            
            
               E határozat elfogadására a Gazdasági és Szociális Bizottságot érintő különös körülményekkel összefüggésben kerül sor, és e határozat nem teremt precedenst egyik intézmény összetételére nézve sem.
            
         
               (6)
            
            
               Ezt a határozatot a Tanács a Bizottság javaslata alapján, a Gazdasági és Szociális Bizottság 2020-tól kezdődő megbízatására való tekintettel kellő időben – de a következő bővítésre figyelemmel mindenképpen – felülvizsgálja.
            
         
               (7)
            
            
               A felülvizsgálatot e határozat eredményének alapján kell elvégezni, vagyis annak során tiszteletben kell tartani a határozat által azon tagállamok számára meghatározott mandátumok számát, amelyeket a jelenlegi módosítás érint. E felülvizsgálat eredményeként a jelenlegi határozat által érintett tagállamok tekintetében nem csökkenthető majd tovább a mandátumok száma.
            
         
               (8)
            
            
               Annak érdekében, hogy a Gazdasági és Szociális Bizottság összetétele a jelenlegi tagok hivatali idejének lejártáig összhangban legyen Horvátország csatlakozási okmányának 23. cikkével, e határozat hatálybalépését az említett lejárat napjáig el kell halasztani,
            
         ELFOGADTA EZT A HATÁROZATOT:
   1. cikk
   A Gazdasági és Szociális Bizottság tagjainak száma az alábbiak szerint alakul:
   
               Belgium
            
            
               12
            
         
               Bulgária
            
            
               12
            
         
               Cseh Köztársaság
            
            
               12
            
         
               Dánia
            
            
               9
            
         
               Németország
            
            
               24
            
         
               Észtország
            
            
               6
            
         
               Írország
            
            
               9
            
         
               Görögország
            
            
               12
            
         
               Spanyolország
            
            
               21
            
         
               Franciaország
            
            
               24
            
         
               Horvátország
            
            
               9
            
         
               Olaszország
            
            
               24
            
         
               Ciprus
            
            
               5
            
         
               Lettország
            
            
               7
            
         
               Litvánia
            
            
               9
            
         
               Luxemburg
            
            
               5
            
         
               Magyarország
            
            
               12
            
         
               Málta
            
            
               5
            
         
               Hollandia
            
            
               12
            
         
               Ausztria
            
            
               12
            
         
               Lengyelország
            
            
               21
            
         
               Portugália
            
            
               12
            
         
               Románia
            
            
               15
            
         
               Szlovénia
            
            
               7
            
         
               Szlovákia
            
            
               9
            
         
               Finnország
            
            
               9
            
         
               Svédország
            
            
               12
            
         
               Egyesült Királyság
            
            
               24.
            
         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2015. szeptember 21-től kell alkalmazni.
   
      Kelt Brüsszelben, 2015. július 14-én.
      
         
            a Tanács részéről
         
         
            az elnök
         
         Pierre GRAMEGNA